Diari Oficial de la Generalitat Valenciana


Sumari del DOGV 5386, del 13-11-2006 (2006/12723)

RESOLUCIÓ de 16 d'octubre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col·laboració entre el Ministeri d'Indústria, Turisme i Comerç, l'Agència Valenciana del Turisme de la Comunitat Valenciana, la Mancomunitat de Municipis Rincón d'Ademuz, i l'Associació per al Desenvolupament Integral del Rincón d'Ademuz (A.A.W.O.Q.) per a la realització d'un Pla de Dinamització Turística a la comarca del Rincón d'Ademuz (València).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5386

Data del DOGV
:   13-11-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/12975


Data del document
:   16-10-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Turisme
    * El Racó d'Ademús
    * administració central
    * turisme
    * cooperació administrativa
    * desenvolupament rural

RESOLUCIÓ de 16 d'octubre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col·laboració entre el Ministeri d'Indústria, Turisme i Comerç, l'Agència Valenciana del Turisme de la Comunitat Valenciana, la Mancomunitat de Municipis Rincón d'Ademuz, i l'Associació per al Desenvolupament Integral del Rincón d'Ademuz (A.X.O.G.Q.) per a la realització d'un Pla de Dinamització Turística a la comarca del Rincón d'Ademuz (València). [2006/12132]  
Subscrit, després de la tramitació prèvia reglamentària, entre el Ministeri d'Indústria, Turisme i Comerç, l'Agència Valenciana del Turisme de la Comunitat Valenciana, la Mancomunitat de Municipis Rincón d'Ademuz, i l'Associació per al Desenvolupament Integral del Rincón d'Ademuz (L.O.P.W.D.), l'1 de setembre de 2005, un Conveni de col·laboració per a la realització d'un Pla de Dinamització Turística a la comarca del Rincón d'Ademuz (València), i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0944/2006, i que figura com a annex d'esta resolució.  
València, 16 d'octubre de 2006.. El director general de Relacions amb les Corts i Secretariat del Govern: Antonio V. Peral Villar.  
CONVENI DE COL·LABORACIÓ ENTRE EL MINISTERI D'INDÚSTRIA, TURISME I COMERÇ, L'AGÈNCIA VALENCIANA DEL TURISME DE LA COMUNITAT VALENCIANA, LA MANCOMUNITAT DE MUNICIPIS RINCON DE ADEMUZ, I L'ASSOCIACIÓ PER AL DESENVOLUPAMENT INTEGRAL DEL RINCÓN DE ADEMUZ (L.T.C.Z.P.) PER AL DESENVOLUPAMENT D'UN PLA DE DINAMITZACIÓ TURÍSTICA EN LA COMARCA DEL RINCÓN DE ADEMUZ (VALÈNCIA)  
Madrid, 1 de septembre de 2005  
REUNITS  
D'una banda:  
L'Excm. Sr. Pedro Mejía Gómez, com a secretari d'estat de Turisme i Comerç, nomenat pel Reial Decret 845/2004, de 23 d'abril, actuant de conformitat amb l'article segon de l'Orde del Ministeri d'Indústria, Turisme i Comerç 3187/2004, de 4 d'octubre, que delega la competència que per a la subscripció de convenis correspon al titular del departament, segons el que preveu la disposició addicional tretzena de la Llei de Règim Jurídic de les Administracions Públiques i del Procediment Administratiu Comú, en redacció donada per l'article segon de la Llei 4/1999, de 13 gener, de modificació d'aquella.  
D'una altra:  
L'Hble. Sra. Milagrosa Martínez Navarro, consellera de Turisme que intervé en nom i representació de l'Agència Valenciana del Turisme, entitat de dret públic adscrita a la Conselleria de Turisme de la Generalitat Valenciana, com a presidenta de l'Agència Valenciana del Turisme, d'acord amb el que disposa l'article 67 de la llei 3/1998, de 21 de maig, de la Generalitat Valenciana, de Turisme de la Comunitat Valenciana i l'article 5 del Decret 209/2004, de 8 d'octubre, del Consell de la Generalitat pel qual s'aprova el Reglament de l'Agència Valenciana del Turisme, i en virtut del seu nomenament com a consellera de Turisme, segons el Decret 7/2004, de 27 d'agost, del president de la Generalitat, autoritzada per a la firma d'este Conveni, en virtut de la competència atribuïda per acord del Govern Valencià de data de 10 de juny de 2005.  
D'una altra:  
L'Il·lm. Sr. Manuel Sánchez Sánchez, com a president de la Mancomunitat de Municipis Rincón de Ademuz, del Rincón de Ademuz, nomenat per Acord del Ple de 3/03 de 15 de juliol de 2003 i facultat per a la subscripció del present Conveni, per Acord del Ple 4/03 de 25 de juliol de 2003, qui actua en representació de la Mancomunitat de Municipis Rincón de Ademuz, en virtut del que disposa l'article 11 dels estatuts de la Mancomunitat de Municipis Rincón de Ademuz .   
I, de l'altra:   
La Sra. Mª Carmen Villanueva Hernández, presidenta de l'Asociación para el Desarrollo Integral del Rincón de Ademuz (F.F.P.H.J.) de Casas Altas per acord de nomenament de data 20 de maig del 2004, en virtut de l'article 21 de l'Estatut de l'Associació que li atorga potestat per a la firma d'este Conveni.  
Tots reconeixen en la representació que ostenten capacitat per a formalitzar el present Conveni i a este efecte  
EXPOSEN  
Que l'administració General de l'Estat, en virtut de les competències reservades a l'Estat per l'article 149.1.13 de la Constitució en matèria de planificació i coordinació econòmica general, així com del principi de cooperació, ha elaborat el Pla Integral de Qualitat Turística Espanyola (PICTE) 2000-2006, que va ser aprovat per la Conferència Sectorial de Turisme el 5 d'octubre de 1999 i pel Consell de Ministres de 3 de desembre del mateix any, i que pretén la millora de la qualitat del sector turístic espanyol, així com la cooperació entre tots els agents públics i privats per a aconseguir eixe objectiu.  
Que l'Agència Valenciana del Turisme, de la Comunitat Autònoma Valenciana, en virtut de les competències atribuïdes per l'apartat 12 de l'article 31 de l'Estatut d'Autonomia de la Comunitat Autònoma de València, aprovat per Llei Orgànica 5/1982 d'1 de juliol i, d'acord amb el que establix l'article 67 de la Llei 3/1998, de 21 de maig de la Generalitat Valenciana, de Turisme de la Comunitat Valenciana, ha desenvolupat, així mateix, en l'exercici de les seues competències, diferents actuacions amb la finalitat de millorar la situació turística de la Comunitat Autònoma, promovent plans, programes i normes per a la modernització i adequació de la indústria turística a les tendències de la demanda.  
Que la Mancomunitat de Municipis Rincón de Ademuz del Rincón de Ademuz, en virtut de les competències que li atribuïx la Llei 7/1985 Reguladora de les Bases del Règim Local, de 2 d'abril, ha elaborat diversos projectes per a la millora turística de la comarca en relació amb les línies estratègiques i els programes de la Secretaria d'Estat de Turisme i Comerç i de la Conselleria de Turisme de la Comunitat Autònoma Valenciana  
Que els empresaris entenen que la millora de la qualitat turística del Rincón de Ademuz ha de plantejar-se a través d'un continu esforç empresarial de millora i modernització de les seues instal·lacions i de la diversificació i augment en la prestació de servicis.  
Que totes les parts consideren que la millora de la competitivitat turística del Rincón de Ademuz i la seua sostenibilitat econòmica, social i mediambiental precisa d'una millora de la qualitat del medi urbà i natural de la comarca, una ampliació i millora dels servicis públics, una adaptació a les tendències de la demanda i la posada en valor de nous recursos turístics.  
Que la confluència dels plantejaments i programes de totes les parts aconsella la coordinació de les seues actuacions i la realització conjunta de projectes amb la finalitat d'aconseguir l'excel·lència turística de la comarca amb el màxim rendiment dels recursos emprats.  
Per això les entitats firmants, sense renúncia a les seues competències, acorden subscriure el present conveni amb les següents   
CLÀUSULES:  
Primera  
Es declara a la Mancomunitat de Municipis del Rincón de Ademuz, Destí Pilot per a l'aplicació d'un Pla de Dinamització Turística, el qual es concretarà en la realització d'actuacions amb els següents objectius:  
. Augment de la qualitat dels servicis turístics de la destinació.  
. Millora del medi urbà i natural de la comarca.  
. Ampliació i millora dels espais d'ús públic.  
. Augment, diversificació i millora de l'oferta complementària.  
. Posada en valor de recursos turístics.  
. Creació de nous productes.  
. Sensibilització i implicació de la població i agents locals en una cultura de la qualitat.  
Segona  
Per a una millor consecució dels objectius del Pla de Dinamització Turística en la Mancomunitat de Municipis Rincón de Ademuz, i dins de l'exercici de les seues respectives competències i fins, les parts firmants es comprometen respectivament a:  
El Ministeri d'Indústria, Turisme i Comerç   
. Considerar prioritaris, dins dels seus programes d'actuacions i suport al sector, els projectes turístics de la comarca que convergisquen amb els objectius del Pla de Dinamització Turística.  
. Interessar els altres departaments de l'administració General de l'Estat, a través de la Comissió Interministerial de Turisme, en l'adopció d'iniciatives i solució de problemes de caràcter turístic de la comarca.  
L'Agència Valenciana de Turisme de la Comunitat Valenciana  
. Considerar prioritaris, dins dels seus programes d'actuacions i de suport al sector, els projectes turístics de la comarca que convergisquen amb els objectius del Pla de Dinamització Turística.  
La Mancomunitat de Municipis Rincón de Ademuz, del Rincón de Ademuz:  
. Procurar el coneixement i difusió de la filosofia, els objectius i les realitzacions del Pla de Dinamització Turística entre la població i els agents turístics del Rincón de Ademuz .  
. Vetlar per l'exercici de l'activitat turística en la Mancomunitat de Municipis Rincón de Ademuz del Rincón de Ademuz, en l'exercici de les seues competències.  
. Fomentar la sostenibilitat econòmica, social i mediambiental del Rincón de Ademuz i especialment la qualitat del medi ambient urbà i natural i la dels servicis públics.  
. Evitar el creixement incontrolat dels nuclis turístics i de l'oferta d'allotjament.  
. Vetlar per l'estricte compliment de la normativa urbanística i d'ordenació territorial.  
L'Asociación per al Desarrollo Integral del Rincón de Ademuz (V.M.C.P.L.)  
. Estimular entre els seus associats l'adopció d'iniciatives i projectes que atenguen a la modernització i millora dels establiments, a l'elevació de la qualitat dels servicis, a l'ampliació de l'oferta complementària i, en general, a la millora de la competitivitat.  
. Difondre la filosofia, els objectius i les realitzacions del Pla de Dinamització Turística entre els seus associats.  
. Participar activament en el diagnòstic i proposta d'actuacions per al compliment dels fins del Conveni.  
. Promoure actuacions amb vista a garantir la continuïtat dels impulsos generats pel Pla.  
Tercera  
Les actuacions previstes en el present Pla de Dinamització Turística, es valoren en UN MILIÓ VUIT-CENTS MIL euros, (1.800.000 euros), els quals es finançaran conjuntament per les tres Administracions Públiques.  
El Conveni es desenvoluparà a través de l'execució de projectes, determinats anualment, que atenguen als objectius, especificats en la clàusula primera.   
L'aportació de cada una de les tres Administracions serà de SIS-CENTS MIL euros (600.000 euros).  
Quarta  
Les aportacions del Ministeri d'Indústria, Turisme i Comerç s'efectuaran d'acord amb el següent quadre de distribució d'anualitats:  
L'aportació del Ministeri d'Indústria, Turisme i Comerç, en 2005, s'imputarà a l'aplicació pressupostària 33.20.015N.794.61 de la Secretaria General de Turisme, i els anys successius a les aplicacions pressupostàries corresponents i s'abonaran després de l'aprovació per la Comissió de Seguiment dels projectes a executar anualment.  
A fi de no alterar les anualitats compromeses, si per circumstàncies excepcionals degudament justificades, les actuacions no pogueren ser executades en els terminis previstos, i per tal motiu se sol·licitara pròrroga en el termini d'execució i justificació, la seua concessió per part del Ministeri d'Indústria, Turisme i Comerç, Secretaria General de Turisme, i per tant l'abonament anticipat de la següent anualitat, estarà condicionada a la prestació de garantia, que haurà de constituir-se en metàl·lic o en aval bancari, i que cobrisca l'import no justificat i interessos de demora, fins que l'administració autoritze la seua cancel·lació, una vegada executades i justificades de conformitat les actuacions de l'anualitat corresponent. A estos efectes, es considerarà que les aportacions de totes les parts corresponents a l'anualitat de què es tracte han deixat de justificar-se proporcionalment. La garantia es prestarà igualment de forma prèvia a la concessió de pròrroga, si la sol·licitud es referix a l'última anualitat del Pla.  
La referida garantia es constituirà en la Caixa General de Dipòsits o en els seus sucursals, a disposició de la Secretaria General de Turisme amb subjecció al que disposa el títol II, capítol I o III del Reglament de la Caixa General de Dipòsits, aprovat per Reial Decret 161/1997 de 7 de febrer.  
No obstant l'anterior, el Ministeri d'Indústria, Turisme i Comerç ajustarà el pagament anticipat d'una anualitat, al grau de compliment, en l'any anterior, de l'aportació convinguda per les altres parts d'este conveni, en els termes establits en les clàusules quinta i sexta d'este. A estos efectes s'entendrà que la Comunitat Autònoma ha realitzat la totalitat de la seua aportació una vegada transferit l'import que es detalla en la clàusula quinta, per a cada exercici pressupostari.   
En el cas que la justificació documental de l'aplicació dels fons d'una anualitat siga inferior a l'import total de la mateixa, el Ministeri d'Indústria, Turisme i Comerç reduirà la seua aportació del primer pagament anticipat que haja d'efectuar, en la quantitat que, de l'import no justificat, corresponga a la seua aportació en l'anualitat que es justifica.  
La justificació documental de l'aplicació de la totalitat dels fons corresponents a cada anualitat es realitzarà en els últims 15 dies del termini vigent per a la mateixa per mitjà de la presentació dels següents documents al Ministeri d'Indústria, Turisme i Comerç:  
. Memòria general, en la que s'arreplegue el grau de compliment aconseguit en relació amb els objectius proposats.  
. Informe concís per cada actuació.  
. Informe sobre les repercussions del Pla en la premsa  
. Certificat d'haver-se registrat en la comptabilitat l'ingrés corresponent que es justifica.  
. Informe de l'Interventor de la Mancomunitat de Municipis Rincón de Ademuz, de les obligacions reconegudes imputades a cada projecte.  
. Certificat del secretari de la mancomunitat, de la realització de les actuacions, en el qual es consignaran els imports executats, amb el vist-i-plau del president de la Comissió de Seguiment.  
Tot l'anterior s'entén sense perjuí de les funcions de control financer i de fiscalització que corresponguen a altres òrgans de l'Estat, per la qual cosa en qualsevol moment es podran exigir les factures originals o còpies autenticades conforme a la Llei que justifiquen la inversió realitzada.  
En el cas de tractar-se de regions objectiu 1, a fi de poder justificar dita aportació davant dels òrgans competents de la Comissió Europea, hauran d'aportar-se les còpies compulsades de les factures originals de les actuacions del Pla que se sol·liciten.  
A càrrec del Pla es podrà realitzar la implantació del Model d'Aproximació a la Qualitat Turística MACT (metodologia de bones pràctiques), desenvolupat per la Secretaria General de Turisme, que posarà per a tal fi a disposició del Pla la metodologia corresponent.  
Cinquena  
Les aportacions de l'Agència Valenciana de Turisme de la Comunitat Valenciana, s'efectuaran d'acord amb el següent quadre de distribució d'anualitats:  
L'Agència Valenciana del Turisme, en el 2005 efectuarà l'aportació a càrrec dels seus pressupostos, aplicació pressupostària 41.17.24.84, de l'Àrea de Producte (Capt. VII; Programa 33 Plans Competitivitat Turística, Subprograma 335 Excel·lència Turística Rincón de Ademuz) i els successius, a càrrec de les aplicacions pressupostàries corresponents i s'abonarà de conformitat amb el quadre de distribució d'anualitats especificat en la present clàusula.  
Les aportacions a efectuar seran satisfetes d'acord amb les normes pressupostàries aplicables a l'Agència Valenciana del Turisme i s'ajustaran al que disposa el Decret Legislatiu, de 26 de juny de 1991, del Govern Valencià, pel qual s'aprova el Text Refós de la Llei d'Hisenda Pública de la Generalitat Valenciana, quedant condicionada a l'existència de consignació pressupostària adequada i suficient  
En els pressupostos de l'Agència Valenciana del Turisme per a l'anualitat de 2005, ha quedat establida una línia de finançament nominatiu a favor de la Mancomunitat de Municipis Rincón de Ademuz per un import de 182.755 €.   
La justificació documental de l'aplicació dels fons corresponents a cada anualitat, a l'Agència Valenciana del Turisme es realitzarà de la forma següent:  
. Memòria general, en la que s'arreplegue el grau de compliment aconseguit en relació amb els objectius proposats.  
. Un informe concís per cada actuació, en la que consten les principals circumstàncies respecte a l'execució, degudament relacionades, les partides, el seu import, el contractista i el número de document.  
. Un dossier de premsa.  
. Informe de l'interventor municipal o del ens local, de les obligacions reconegudes imputades a cada projecte.  
. Presentació de fotocòpies compulsades de factures i certificats d'obra, si s'escau, junt amb el certificat del secretari del ens local sobre la terminació i recepció satisfactòries de les obres o subministrament, amb expressió del seu cost global, amb el vist-i-plau de l'alcalde.  
No s'efectuarà per part de l'Agència Valenciana del Turisme cap transferència a favor de Mancomunitat de Municipis Racin de Ademuz, si amb anterioritat a tal abonament, l'esmentada Mancomunitat no ha justificat estar al corrent en el compliment de les seues obligacions tributàries i amb la Seguretat Social.   
A l'efecte, junt amb la documentació anteriorment mencionada, la Mancomunitat de Municipis Rincón de Ademuz, haurà de presentar a l'Agència Valenciana del Turisme, certificats positius o d'estar al corrent amb les seues obligacions respecte a la Hisenda Estatal, Autonòmica, i Tresoreria de la Seguretat Social  
En tot cas i per a l'Agència Valenciana del Turisme, el termini d'execució i justificació dels projectes, finalitzarà el 31 de desembre de cada exercici pressupostari de vigència del conveni.  
A l'efecte es faculta al president de la Comissió de Seguiment per a la sol·licitud de pròrroga en el termini d'execució i justificació de les actuacions incloses en el primer exercici pressupostari de cada anualitat davant de l'Agència Valenciana del Turisme, no caldrà convocar a la Comissió de Seguiment a l'efecte, i bastarà la sol·licitud de l'alcalde per mitjà d'escrit dirigit al president executiu de l'Agència Valenciana del Turisme.  
Per a determinar el muntant a què pugen les actuacions a justificar al final de cada exercici pressupostari es considerarà; d'una banda, l'aportació íntegra de l'administració autonòmica, i per un altre, la part proporcional de les aportacions de la corporació local i de la Secretaria General de Turisme corresponent a l'exercici pressupostari a justificar.  
En tot cas, a fi de no alterar les anualitats compromeses, si per circumstàncies excepcionals degudament justificades, les actuacions no pogueren ser executades en els terminis previstos, i per tal motiu se sol·licitara pròrroga en el termini d'execució i justificació, la concessió per part de l'Agència Valenciana del Turisme, i per tant la liquidació de l'exercici pressupostari en qüestió, estarà condicionada a la prestació de garantia que haurà de constituir-se per mitjà d'aval bancari, i que cobrirà l'import no justificat i interessos de demora, fins que l'Agència autoritze la seua cancel·lació, una vegada executades i justificades de conformitat les actuacions de l'anualitat corresponent. A efectes de determinar tal import es considerarà que les aportacions de totes les parts, corresponents a l'anualitat de què es tracte, han deixat de justificar-se conforme es descriu en el paràgraf anterior. La garantia es prestarà igualment de forma prèvia a la concessió de pròrroga, si la sol·licitud es referix a l'última anualitat del Pla.  
Sisena  
La Mancomunitat de Municipis Rincón de Ademuz, efectuarà les seues aportacions a càrrec de l'aplicació pressupostària 7.60 Pendent d'expedient de modificació de crèdits, conforme al següent quadre de distribució d'anualitats:  
Les aportacions de totes les parts s'ingressaran en un compte que la Mancomunitat de Municipis Rincón de Ademuz determine, de conformitat amb el que establix la clàusula següent.  
Setena  
La Mancomunitat de Municipis Rincón de Ademuz, del Rincón de Ademuz com a administració executora de les actuacions materials derivades del present Conveni, procedirà a l'obertura d'un compte de caràcter restringit que farà front a les obligacions derivades de les actuacions del Pla degudament autoritzades per la Comissió de Seguiment i que hi quedarà afectada. En dit compte s'ingressaran les aportacions de les administracions firmants i qualssevol altres que deriven de l'execució del present conveni.  
La Mancomunitat de Municipis Rincón de Ademuz, del Rincón de Ademuz, justificarà davant de les altres Administracions firmants l'obertura del compte i el seu caràcter restringit.  
Vuitena  
Es crea una Comissió de Seguiment del Pla de Dinamització, sense personalitat jurídica, formada pels representants de les parts firmants, que tindrà les atribucions següents:  
. Aprovar anualment els projectes en què es concreten les actuacions a dur a terme, excepte els de la primera anualitat, l'aprovació dels quals s'ha d'haver produït per les Administracions intervinents al subscriure el conveni.  
. Procedir a la revisió i adequació de les actuacions sempre que ho aconsellen les circumstàncies.   
. Programar l'execució dels projectes, determinar els criteris per a la seua realització i verificar la seua execució, així com la seua adequació als fins perseguits.  
. Adoptar les mesures que estime més adequades per a la millor organització i funcionament del Conveni.  
. Resoldre els problemes d'interpretació i compliment del Conveni.  
. Actuar, sense perjuí de les competències de la corresponent mesa de contractació, com a comissió assessora per a elaborar informes l'òrgan de contractació de la Mancomunitat de Municipis Rincón de Ademus del Rincón de Ademus, en les adjudicacions dels contractes que afecten el Pla de Dinamització i en la selecció del gerent, excepte en aquells casos en què la Comissió renuncie expressament a això.  
. Sol·licitar a les parts firmants, quan alguna circumstància sobrevinguda així ho aconselle, l'ampliació del termini d'execució i justificació de les actuacions, amb una antelació mínima de dos mesos, a la fi del mateix.  
. Proposar el nomenament del gerent, conforme als principis d'igualtat, publicitat i concurrència.  
. Dirigir la labor de la gerència i autoritzar i verificar les despeses.  
. Acordar, motivadament, l'aplicació dels romanents a què es referix la clàusula novena  
La Comissió de Seguiment es regirà per les normes següents:  
. Estarà formada per: el secretari general de Turisme o el funcionari del seu centre directiu que designe, així com un representant de la Delegació del Govern a la Comunitat Valenciana, per part de l'administració General de l'Estat; la presidenta de l'Agència Valenciana del Turisme i el funcionari del centre directiu que designe, per part de la Comunitat Valenciana; el president de la Mancomunitat de Municipis Rincón de Ademuz, i el regidor de Turisme, per part la Mancomunitat de Municipis Rincón de Ademuz, del Rincón de Ademuz; el president i persona que este designe, per part de l'Asociación para el Desarrollo Integral del Rincón de Ademuz (G.Z.K.L.W.)  
. S'entendrà vàlidament constituïda quan estiguen representades totes les Administracions firmants.  
. Podrà invitar a assistir a les seues reunions als experts o tècnics que considere necessari, els que tindran veu però no vot.  
. El president de la Mancomunitat de Municipis Rincón de Ademuz, del Rincón de Ademuz o la persona en qui delegue presidirà la Comissió de Seguiment.  
. Com a secretari actuarà el gerent del Pla. En cas de vacant actuarà com a secretari de la comissió el secretari de la Mancomunitat de Municipis Rincón de Ademuz, del Rincón de Ademuz.  
. Es reunirà a iniciativa del seu president, quan algun dels seus membres ho sol·licite i, en tot cas, trimestralment.  
. Els acords seran adoptats per majoria de les parts representades, excepte l'aprovació de les actuacions, la seua modificació i la concessió de pròrroga del termini d'execució i justificació que exigirà la unanimitat de les Administracions; en el cas que existisquen diverses associacions empresarials, el conjunt dels seus representants constituirà una part amb un únic vot, que serà consensuat entre elles.   
Novena  
La Comissió de Seguiment determinarà anualment, excepte en la primera anualitat, i d'acord amb els objectius de la clàusula primera, les actuacions a realitzar. La determinació d'actuacions d'una anualitat haurà de realitzar-se durant el termini de vigència inicial de l'anualitat anterior, és a dir, excloent possibles pròrrogues.  
De produir-se romanents de fons per la no execució d'algunes de les actuacions previstes o per un menor cost del previst en les realitzades, la Comissió de Seguiment podrà acordar motivadament:  
A) destinar-los a finançar la realització d'altres actuacions el cost de la qual fora superior al previst, o bé   
B) aplicar-los a noves actuacions que coadjuven a la consecució dels objectius establits en la clàusula primera, sempre que no supose la necessitat noves aportacions.  
Deu  
A fi de gestionar, aplicar i executar el Pla de Dinamització Turística es crearà, sense personalitat jurídica, una Gerència del Pla com a òrgan de suport a la Comissió de Seguiment.  
Les funcions a desenvolupar per la Gerència seran:  
. Impulsar les actuacions del Pla.  
. Difondre el Pla.  
. Col·laborar en la reflexió estratègica sobre el Pla de Dinamització del Rincón de Ademuz com a destí turístic.  
. Efectuar propostes d'actuacions.  
. Procurar la coordinació del Pla de Dinamització amb altres actuacions que puguen dur a terme en la zona les administracions representades en el Conveni.  
. Demanar la documentació precisa per a la justificació de les actuacions del Pla a què es referix la clàusula quarta del present conveni i en particular la referida al FEDER en els casos en què siga necessari.  
. Exercir la secretaria de la Comissió de Seguiment i del Pla.  
. Qualsevol altra que li assigne la Comissió de Seguiment.  
La contractació i el pagament de les remuneracions de la Gerència correspondrà a la Mancomunitat de Municipis Rincón de Ademuz, del Rincón de Ademuz i es realitzarà a càrrec dels fons assignats al Pla, encara que la dita Gerència depenga a tots els efectes de la Comissió.  
Onze  
Abans de la firma del present Conveni, i com a condició prèvia per a la seua posada en vigor, les institucions firmants fixaran el programa d'actuacions que haurà de ser executat durant la primera anualitat i proposaran, si és el cas, a la Mancomunitat de Municipis Rincón de Ademuz, la convocatòria del lloc de gerent. El programa d'actuacions de primera anualitat es firmarà junt amb el conveni, unint-se com annex.  
La Mancomunitat de Municipis Rincón de Ademuz, del Rincón de Ademuz, procedirà a la convocatòria del lloc de Gerent, però no durà a terme la seua adjudicació fins que, constituïda la Comissió de Seguiment, esta propose a la persona que ha de ser contractada, conforme al que disposa la clàusula octava. La Mancomunitat de Municipis Rincón de Ademuz del Rincón de Ademuz podrà imputar les despeses derivades del procediment de selecció del gerent als corresponents pressupostos del Pla, una vegada firmat.  
Dotze  
L'execució i justificació dels projectes aprovats per la Comissió correspondrà a la Mancomunitat de Municipis Rincón de Ademuz, del Rincón de Ademuz.   
El termini per a l'execució i justificació de les actuacions serà d'un any, a partir de la data de l'acord de la Comissió de Seguiment en què es determinen, sense prejudici d'allò establert en la clàusula quinta per a l'Agència Valenciana del Turisme.  
En la primera anualitat el termini d'un any es comptabilitzarà des de la firma del Conveni.  
En concordança amb l'article 140.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si de l'execució de les actuacions derivades del present Conveni es produïren lesions en els béns i drets dels particulars, la responsabilitat patrimonial a què, si és el cas, donaren lloc serà de la Mancomunitat de Municipis Rincón de Ademuz com a entitat executora.  
Tretze  
Amb l'objecte de fer el Pla més visible, tant per a la població local com per a visitants i turistes, i per tant de facilitar la política de comunicació del mateix, necessàriament es realitzaran les actuacions següents:  
. Edició d'un tríptic per a la seua difusió entre residents i turistes de l'existència del Pla de Dinamització dels seus objectius generals i actuacions concretes en el destí. Es realitzaran almenys tres edicions, en les que s'informarà de les actuacions realitzades en cada anualitat.  
. Sessió informativa, per mitjà d'un acte públic dirigit a l'empresariat, mitjans de comunicació i població en general, per a informar dels objectius i actuacions del Pla de Dinamització.  
. Panells en els accessos al municipi, amb el disseny que s'acorde, i el text .Destí Pilot de Dinamització Turística..  
. Panells informatius en les obres que es realitzen a càrrec del pressupost del Pla de Dinamització, en tot o en part.  
En totes les publicacions, material gràfic, tríptics i panells a què es referix la present clàusula, finançades en tot o en part amb el pressupost del Plans, s'inclourà la llegenda .Pla de Dinamització Turística del Rincón de Ademuz ., així com la imatge institucional de tots els firmants del Conveni. En el cas de tractar-se de regions objectiu 1, es farà constar a més d'allò que s'ha assenyalat en el paràgraf anterior, el logotip del FEDER.  
Catorze  
El present conveni tindrà una duració de cinc anys a partir de la data de la seua firma, excepte en el que es referix al compromís d'aportació financera, que serà de quatre anys per a l'administració de l'Estat, i per a la Mancomunitat i de tres per a l'Agència Valenciana del Turisme. No obstant podrà produir-se la seua resolució abans de complit este termini per mutu acord de les parts, incompliment o denúncia d'alguna d'elles. En este últim cas, la part interessada haurà de posar-ho de les altres almenys amb dos mesos d'antelació a la finalització de l'anualitat en curs, de manera que la denúncia produïsca efectes a partir de l'anualitat següent.  
La resolució tindrà com a efecte la devolució a les parts dels fons aportats i no justificats fins al moment de la seua efectivitat.  
Pel que fa a l'incompliment comportarà la devolució dels fons, amb els corresponents interessos i indemnització, si és el cas, de perjuís, si l'incompliment provinguera de l'administració executant i, a la devolució dels fons aportats per les altres parts, i indemnització de perjuís, si l'incompliment provinguera de la falta d'aportació per qualsevol de les altres parts aportants.  
Es podrà procedir a la rescissió del conveni en aquells casos que, durant el primer any de la seua vigència, amb independència de la duració total del mateix, no s'execute la prestació corresponent a l'exercici. Quant al règim de penalització aplicable als supòsits de demora respecte als terminis parcials es regirà pel que disposa la Llei 38/2003, de 17 de novembre, General de Subvencions, règim que serà en tot cas independent de la indemnització per danys i abonament d'interessos.  
Quinze  
La Mancomunitat de Municipis Rincón de Ademuz, com a entitat executora i gestora de les actuacions a realitzar en cada anualitat en compliment del Conveni, estarà obligada al manteniment en tot moment i, així mateix, després de la finalització de la vigència temporal del mateix, de les finalitats pròpies a fi de les quals se celebra el Conveni i per les que es duen a terme les actuacions concretes i s'efectuen, precisament, les inversions que en cada cas es determinen.  
L'incompliment per la part executora del deure de manteniment, o el possible deteriorament greu d'immobles o instal·lacions, així com l'abandó o incompliment del fi o fins per als quals es van efectuar les inversions acordades, donarà lloc al reintegrament de les aportacions efectuades per les altres parts, amb el corresponent interés legal que resultara procedent aplicar, sense perjuí de l'aplicació, a més, d'allò que s'ha disposat per a estos supòsits en la Llei 38/2003, de 17 de novembre, General de Subvencions.  
Setze  
El règim jurídic aplicable a este conveni, pel que fa a les administracions públiques que d'ell són part, és l'establit en el títol I de la Llei 30/1992, de Règim Jurídic de les Administracions Públiques i Procediment Administratiu Comú, de 26 de novembre, aplicant-se així mateix les restants normes de dret administratiu en matèria d'interpretació, modificació i resolució de les qüestions no previstes en el Conveni que se subscriu.   
El present Conveni regula la concessió d'una subvenció nominativa a favor de la Mancomunitat de Municipis Rincón de Ademuz, per la qual cosa el seu règim jurídic és el derivat del que establix l'article 28 de la Llei 38/2003, de 17 de novembre, General de Subvencions, i d'allò que s'ha establit per a este tipus de transferències de capital en el Text Refós de la Llei d'Hisenda Pública de la Generalitat Valenciana aprovat per Decret Legislatiu del Consell de la Generalitat Valenciana, de 26 de juny de 1991.  
Dèsset  
Les qüestions litigioses que sorgisquen en la interpretació i compliment del present Conveni, sense perjuí del que preveu la clàusula octava, seran de coneixement i competència de l'orde jurisdiccional contenciós administratiu.  
I, en prova de conformitat ho firmen, amb cinc exemplars, el qui intervenen, en el lloc i data indicats en l'encapçalament.   
El secretari d'Estat de Turisme i Comerç: Pedro Mejía Gómez  
La consellera de Turisme i Presidenta de l'Agència Valenciana del Turisme: Milagrosa Martínez Navarro  
El president de la Mancomunitat de Municipis Rincón de Ademuz: Manuel Sánchez Sánchez  
La presidenta de l'Asociación para el Desarrollo Integral del Rincón de Ademuz (H.I.U.Q.W.): Mª Carmen Villanueva Hernández  
ANNEX  
ANNEX D'APROVACIÓ D'ACTUACIONS DE   
1ª ANUALITAT  
S'aproven les actuacions definides per les parts firmants en acta de data 22 de juny de 2005  
El secretari d'Estat de Turisme i Comerç: Pedro Mejía Gómez  
La consellera de Turisme i Presidenta de l'Agència Valenciana del Turisme: Milagrosa Martínez Navarro  
El president de la Mancomunitat de Municipis Rincón de Ademuz: Manuel Sánchez Sánchez  
La presidenta de l'Asociación para el Desarrollo Integral del Rincón de Ademuz (B.K.G.F.W.): Mª Carmen Villanueva Hernández